Hjem fra Australien | InsideFlyer DK\nHjem fra Australien\nPoster i 'REJSEBESKRIVELSER' oprettet af Nicki Lolk Sørensen, 22/6/19.\nGennem de seneste 15 måneder har jeg boet og arbejdet i Sydney. Jeg har et såkaldt 457-visum, som gælder i to år. Men arbejdet har været, om ikke frygteligt, så slemt nok til at jeg har sagt op. Så nu går turen... ja, jeg ved faktisk ikke helt hvorhen. Jeg har tidligere været 'hjemløs' og boet der, hvor der nu var arbejde - og arbejde har været på freelance-/konsulentbasis.\nJeg var ret glad for den ordning - altså ikke at have noget decideret hjem. Men jeg må også erkende, at myndighederne har det lidt svært med det. Så jeg kommer formentlig til at have et eller andet lille værelse i Københavnsområdet, og så ellers bare være på tur.\nI første omgang går turen dog til USA på ferie. Jeg rejser med Air New Zealand på en EuroBonus-billet fra Sydney over Auckland til Los Angeles. Senere samme dag, på separat billet og efter seks timers mellemlanding, går turen videre til El Paso med American Airlines, betalt med Avios.\nFra El Paso tager jeg på nogle dages roadtrip i New Mexico, hvor jeg bl.a. skal besøge White Sands National Monument, Carlsbad Caverns National Park, UFO-museum i Roswell og fejre 4th of July i Santa Fe.\nJeg flyver fra El Paso over Dallas/Fort Worth til Omaha med American Airlines på første klasse betalt med Qantas-point. Her står den igen på roadtrip og denne gang i adskillige stater. Jeg skal bl.a. besøge:\n- Dansk Museum i Iowa\n- Garnet Ghost Twon\n- Flathead National Forest\n- Viborg og Dannebrog!\nJeg ender tilbage i Omaha, hvorfra jeg flyver til Chicago med American for Avios. Her tilbringer jeg et par nætter, inden jeg fortsætter til Billund over Philadelphia og London Heathrow på business. De to første ben er med American og det sidste med British Airways. Turen er betalt med Qantas-point.\nI Danmark er jeg i hvert fald nogle dage, hvor jeg skal til et bryllup (ikke mit!). Og så går turen til.... Ja, det ved jeg ikke helt endnu!\nDet har taget lang tid at planlægge, men den del elsker jeg. F.eks. kunne jeg starte min rundtur i den nordlige del af USA hvorsomhelst på ruten, men det blev fra Omaha, da bilen var billigst at leje der. Jeg rejser hjem via Chicago, da Qantas havde business-bonusbilletter derfra på den dato. Og så er der en del hoteller, jeg overnatter på, fordi de er billigere - også selv om jeg måske må tage en mindre omvej. F.eks. endte jeg med IKKE at overnatte i West Yellowstone, da det er frygteligt dyrt - i hvert fald på det tidspunkt, jeg ville være der.\nSådan ser hele turen ud:\nOg hvis vi zoomer ind på USA:\nBlå er roadtrip - de sorte streger er fly.\nJeg har på nuværende tidspunkt besøgt 31 amerikanske stater (og her tæller min app altså Washington DC med som stat). Denne tur fylder godt op på den liste:\nOg jo, jeg vil gerne op på alle 50 (51) stater. Jeg mangler Alaska, Minnesota, Wisconsin, Alabama, Mississippi, South Carolina, North Carolina, Delaware, Michigan, Indiana, Ohio, Kentucky og West Virginia. Faktisk har jeg været i Kentucky i 24 timer, men jeg fik ikke rigtig noget ud af det, så det tæller ikke i min bog. Derudover har jeg været i to amerikanske territorier: De Amerikanske Jomfruøer (tidl. Dansk Vestindien) og Guam.\nJeg håber jeg får tid til at skrive undervejs og lægge nogle billeder op. Selv om turen er planlagt i detaljer, vil jeg lige lægge et forbehold ind om, at jeg måske går amok og laver en del om. Jeg er ikke bange for at afvige fra planen\nSenest redigeret: 9/7/19\nNicki Lolk Sørensen, 22/6/19\nEpedemic, PeterA, jtraveler og 27 andre "Synes godt om" dette.\nJeg håber jeg får tid til at skrive undervejs og lægge nogle billeder op.\nDet glæder jeg mig til at læse\nHenrik Olsen, Nielspg og Nicki Lolk Sørensen "Synes godt om dette"\nHvis du er i nærheden ,så besøg også Devils Tower i Wyoming.\nSteen Madsen, 22/6/19\nHenrik Olsen, CHIP, THammer og 2 andre "Synes godt om" dette.\nTak, den er på listen. Det bliver 20. juli om formiddagen!\nHenrik Olsen, Steen Madsen, THammer og 2 andre "Synes godt om" dette.\nDet lyder fannermig som en spændende tur, glæder mig til at læse om den.\nOg velkommen hjem - en slags hjem i hvert fald.\nHenrik Olsen, Nicki Lolk Sørensen, Steen Madsen og 2 andre "Synes godt om" dette.\nGennem de seneste 15 måneder har jeg boet og arbejdet i Sydney. Jeg har et såkaldt 457-visum, som gælder i to år. Men arbejdet har været, om ikke frygteligt, så slemt nok til at jeg har sagt op...\nMed al respekt: Hvorfor har du beholdt et 'frygteligt' arbejde i halvandet år? Er livet ikke for kort til det?\nUopsigelig kontrakt, forbløffende god løn eller 'håber-det-snart-bliver-bedre'?\nHenrik Olsen, MatthiasWagner, Beaglen og 3 andre "Synes godt om" dette.\nNøj hvor spændende .. hvem der bare var ung ..!\nHenrik Olsen, Nielspg, Nicki Lolk Sørensen og 3 andre "Synes godt om" dette.\nhvem der bare var ung\nDu får nu også en på opleveren, Zürich, diverse golfturneringer i US og Hawaii (ja, jeg ved der US).\nSom sådan var mine arbejdsopgaver ikke frygtelige. Det var mere hele projektet, jeg moralsk ikke kunne støtte op om. For at lave en analogi, så forestil dig, at du får arbejde som lærer på en friskole, og først efter du starter finder du ud af, at det er en kristen friskole - og du er ateist.\nI forhold til opsigelse var der noget med en klausul i kontrakten, som jeg ikke ville risikere at bryde. En lang forklaring med en del detaljer, som jeg ikke vil ud med. Men beslutningen blev taget i august, og jeg blev nødt til at vente til april med at sige op. Og så var der tre måneders opsigelse, hvorefter vi når frem til juli.\nHenrik Olsen, MatthiasWagner, Erwin Lansing og 7 andre "Synes godt om" dette.\nTja, sommetider må man bide tænderne sammen og holde ud...\nHenrik Olsen, Kenneth K, Nielspg og 2 andre "Synes godt om" dette.\nShit det lyder fedt! Glæder mig til at følge med\nSå tyvstarter jeg turen i dag - nemlig med en hotelovernatning her i Sydney. Jeg havde opsagt min lejlighed pr. 30 juni, og senere viste det sig, at det kun var muligt at få en bonusbillet den 1. juli. Jeg skal dog bare gå et par hundrede meter hen til nærmeste Holiday Inn, så det går nok.\nI går gennemgik jeg igen mine bookinger og fik optimeret lidt. Jeg havde booket bil i så kort tid som muligt og både i El Paso og Omaha havde jeg planlagt at tage shuttlebus til hotellet og så hente bilen i lufthavnen dagen efter.\nI El Paso kunne jeg dog forlænge bookingen uden merudgift, og så sparer jeg da lidt tid. Jeg lejer hos Hertz, da jeg har Five Star status via IHG Spire og det giver lidt point og gode priser. Jeg kunne dog ikke ændre bookingen på min bærbare - siden blev ved med at vise det som en ny booking i stedet for en ændring af en eksisterende. I appen gik det dog fint!\nI Omaha kunne jeg ikke få samme pris frem, men da jeg fik scrollet godt ned på siden, kunne jeg slippe med fem dollar ekstra. Det er en sparet time værd! Så lokkede de også med 'Manager's Special', som jeg ikke har prøvet før. Jeg kan se online, at det bruger de til at komme af med de biler, de har for mange af - jeg håber så det bliver en Audi Prisen var den samme som den billigste bil - og altså de fem dollar ekstra.\nNicki Lolk Sørensen, 30/6/19\nasf, Henrik Olsen, Nielspg og 11 andre "Synes godt om" dette.\nFerien er i gang! Jeg tog Air New Zealand fra Sydney over Auckland til Los Angeles. Første ben var med denne her:\nDet var en bonustur betalt med 54.000 EuroBonus-point og 1470 kroner. Ved check-in i Sydney virkede automaten ikke, og jeg måtte have hjælp fra en AirNZ-medarbejder. Hun kom med et par undrende blikke og jeg kunne se på skærmen, at der stod noget i retning af 'NZ IMMI OK, CTC DENIED'. Jeg har ingen anelse om, hvad CTC er, men DENIED betyder næppe noget godt! Hun ringede rundt, og så faldt femøren. Jeg har fået nyt pas, og da mit australske 457-visum er linket til passet, giver det problemer. Jeg havde ellers styr på at få nyt ESTA til turen, men visummet havde jeg glemt. I øvrigt havde jeg jo ikke tænkt mig at vende tilbage til Australien, men det vidste de ikke.\nJeg forklarede situationen og kunne heldigvis huske mit gamle pasnummer, og så var beskeden 'vi skal bare vente et par minutter, så går den igennem'. Det gjorde vi så, og vupti, så var der boarding-kort og klistermærke til kufferten. Pyh! Jeg havde fået en midterplads fra AKL til LAX, men i den situation skulle jeg ikke prøve på mere.\nI dagene op til havde jeg haft lidt hovedpine og stoppet næse, men jeg tænkte ikke videre over det. I april fik jeg en influenzavaccine op til vinteren, og så skulle alt jo være godt. Men nej, det blev værre og værre over Stillehavet. Jeg måtte flere gange bede min sidemand/-kvinde om at flytte sig, så jeg kunne hente nye papirforsyninger til min stakkels næse. Søvn blev det stort set ikke til - måske tre timer, men aldrig mere end en time ad gangen.\nBegge fly var forholdsvis nye, og der var gratis internet med en ok hastighed. Jeg fik ikke taget billeder af maden, men den var vist ok. Jeg kunne ikke smage så meget, og jeg var heller ikke ret sulten. På deres glimrende IFE kunne man bestille ekstra gratis drikkevarer - god stil! Temperaturen var dog i overkanten. Jeg vil tro den var 21 grader på første flyvning og 24-25 grader på den anden.\nLos Angeles var mit eneste risikable punkt på rejsen. Jeg havde seks timers mellemlanding inden jeg skulle videre til El Paso på en separat billet. Hvis turen til Los Angeles var forsinket, ville turen til El Paso blive misset, og jeg ville stå med håret i postkassen.\nHeldigvis landede vi stort set til tiden, men så var der paskontrol/immigration. Sikke et kaos! Det tog to timer, før jeg fik min kuffert, og det var efter adskillige spørgsmål fra CBP-manden. Han virkede noget skeptisk over min tur, men jeg svarede uden problemer på alle hans spørgsmål, og til slut fik jeg da også mine dokumenter retur - uden at han på nogen måde sagde tak eller velkommen.\nJeg gik lidt rundt i lufthavnen, men jeg måtte opgive at finde vejen til afgange fra Terminal 5. Så det var ud i solen og så en lille gåtur i behagelige 23 graders varme - det er vist ikke normale sommertemperaturer i Los Angeles?\nTuren fra LAX til El Paso var en bonusbillet, betalt med 7500 Avios og 38 kroner. Det var med American og der var afgang fra gate 52H. Alle 52-gates er fra en separat lille intermistisk bygning, og turen derud foregik med bus.\nEn del af ventetiden gik med ture til og fra toilettet for at tømme næsen for snot. Øv!\nFlyet afgik til tiden og det var i en Embraer 175, hvor der var god plads! Der var ikke meget servering og alt foregik i mørke, da de fleste sov. Jeg pudsede næse...\nKort før midnat ankom jeg i El Paso. Ørene poppede ikke rigtig ved landing og det gjorde lidt ondt. Men bagagen kom forholdsvis hurtigt, og så gik turen til Hertz. Her var der en venlig mand, som fortalte, at jeg kunne vælge alle '5 Star'-bilerne - det er vist fordi jeg har status gennem mit IHG Spire. Jeg er overhovedet ikke bil-specialist, men jeg fandt en mørk en, hvor man sidder lidt højt. Fint til mig! Det viste sig at være en Hyundai Tucson. Og den havde heldigvis også Bluetooth Audio, så jeg kan høre mine 'opsparede' podcasts undervejs.\nDer gik lidt tid med at vænne mig til bilen - jeg kører måske to gange årligt. Og så er det jo nu i højre side! Der var cirka to kilometer til hotellet, og da klokken havde passeret midnat, var der næsten ingen trafik.\nNicki Lolk Sørensen, 3/7/19\nJeblin, Nielspg, Henrik Olsen og 16 andre "Synes godt om" dette.\nJeg tjekkede ind hos 'Holiday Inn Express & Suites El Paso Airport' og fik i den forbindelse en lille anerkendelse af min Spire-status:\nJeg faldt i søvn omkring 2-tiden og stod allerede op klokken 6. Stadig træt, stadig syg, men planen skulle holdes. Morgenmad er jo gratis hos Holiday Inn Express, og til dén pris er den ok:\nJeg tjekkede ud og overnatningen stod mig i 20.000 IHG-point minus de 500 point man får i 'Welcome Amenity'.\nAf sted mod en Walmart i Las Cruces, hvor der blev provianteret lidt. Mad, drikke, NyQuil til influenzaen og sovepiller! Det var for tidligt til at teleselskaberne havde åbnet deres butikker, så jeg var 'data-løs' og brugte en gps-app til at finde vej.\nVidere til White Sands National Monument, som er en kæmpe sandbanke midt inde i landet med 500 km til nærmeste kyst. Den er opstået for 250 millioner år siden, da der var hav på stedet. På grund af et specielt fænomen kommer der dog stadig ny sand til - den fineste hvide finkornede sand. Meget fascinerende!\nJeg gav 10 dollar for at komme ind. Jeg ville købe et 'America The Beautiful'-pass, som giver adgang til alle nationalparker i et år for 80 dollar, men de var udgået.\nDer er en 13 kilometer lang 'drive'. Undervejs kan man gå på nogle stier og det er muligt at 'kælke' på sandet.\nFra White Sands skulle jeg videre til Carlsbad. Den tur gik gennem Lincoln State Forest. Vejen gik op og ned, og mine ører havde det bedst i højden. Pludselig kunne jeg høre alt, mens jeg på andre tidspunkter var i tvivl om bilen overhovedet var tændt, selv om speedometeret sagde 60 mph.\nVejret skiftede pludselig til styrtregn og masser af lyn. Men det var i bjergen, så lynene slog ned i bakketoppene - ikke der, hvor jeg kørte.\nJeg nåede frem til 'Holiday Inn Express & Suites Carlsbad', hvor jeg var blevet adviseret om, at der var ombygning. Poolen var derfor lukket, men mit værelse var helt nyt.\nJeg tog en pille og faldt i søvn omkring klokken 16. Vågnede klokken 3. Dét trængte jeg til!\nNicki Lolk Sørensen, 4/7/19\nJeblin, Nielspg, asf og 16 andre "Synes godt om" dette.\nHurraaa, en vaskeægte rejseblog - hvor er vi heldige du deler det med os - tak, og god tur, det tegner til at blive en pisse fed tur!\nJeblin, Nielspg, PENSIONISTEN og 9 andre "Synes godt om" dette.\nDer var morgenmad klokken 0500. Pga. ombygningen foregik det i et midlertidigt lokale. Desværre var udbuddet begrænset, så der var ingen kanelsnegl denne morgen Overnatningen stod mig i 25000 IHG-point minus de 500 i Welcome Amenity.\nJeg kørte sydpå til Carlsbad Caverns National Park - en nationalpark, der dog mest er kendt for sine underjordiske huler.\nDenne gang lykkedes det mig at få et 'pass', så der er betalt for resten af turens nationalparker. Carlsbad har en Walnut Canyon Desert Loop, som er en såkaldt 'scenic drive'. Den valgte jeg at køre, men der var nu ikke det store at se på.\nTuren gik via en grusvej med cirka 10 mph, så det tog godt en time. Derefter var det meningen, at jeg ville ned i hulerne, men jeg ombestemte mig. Jeg orkede det simpelthen ikke. Jeg har også set tilsvarende huler andre steder, så jeg overlever nok.\nI stedet gik turen nordpå igen - mod Roswell. Byen, der ikke har meget andet at byde på end myten om rumvæsner. Selv lygtepælene havde alien-øjne:\nJeg var en tur på museet, hvor der fremlægges 'beviser' for, hvad der skete. Det virkede egentlig ret overbevisende, og et eller andet er der jo sket den dag. Men når de blander det med latterlige dukker og en tallerken som en teenager kunne have flikket sammen, så er det svært at tage seriøst.\nGavebutikken bød bl.a. på sølvpapirshatte, og dem kunne der godt være brug for...\nDerefter var der tjek-ind hos Candlewood Suites Roswell New Mexico. Det er også en del af IHG, men der er tale om minilejligheder med køkken, og man kan låne alt muligt udstyr (bøger, strygebræt, spil mv.). Der er kun rengøring en gang om ugen, så det er mere beregnet til længere ophold. Jeg skulle dog kun være der en nat, og det blev en billig en af slagsen: 10000 point minus 500 i Welcome Amenity.\nIgen var det tidligt i seng og tidligt op. Der er ikke morgenmad inkluderet, så da jeg vågnede klokken 3 og ikke havde udsigt til at få mad før klokken 8 (havde en Skype-aftale klokken 7), så lokkede den gratis pose mikropopcorn, som altid følger med hos Candlewood. Det blev en noget speciel, men velsmagende, morgenmad!\nNicki Lolk Sørensen, 5/7/19\nJeblin, Steen Madsen, asf og 12 andre "Synes godt om" dette.\nDet er 4th of July, USA's uafhængighedsdag. Jeg havde ikke tænkt over det, da jeg bookede turen, så det blev tilfældigt, hvor dagen skulle holdes.\nMen turen gik fra Roswell til Santa Fe, hvor det var planen at nå frem inden middag. Her serverede de nemlig 'Pancakes on the Plaza', hvor overskuddet går til et eller andet velgørende formål. Jeg var fremme 1130, men jeg kunne simpelthen ikke finde en parkeringsplads, så det endte med, at jeg i stedet kørte til hotellet. Det var for tidligt at tjekke ind, men receptionen kunne i stedet komme med nogle tips til at parkere i centrum. Og så var det tilbage og nyde dagens festligheder - det var lidt ligesom en byfest i provisen.\nDer var også ham her. Han virkede ikke HELT fornuftig oveni og gik rundt og snakkede med tilfældige mennesker om Trump. Det var lidt i øst og vest, og folk gik, så snart der var mulighed for det.\nNår folk er bevæbnede, skal man jo nok heller ikke komme alt for meget op at skændes med dem!\nJeg nuppede en selfie foran Stars and Stripes, inden klokken blev 15 og jeg kunne tjekke ind.\nDagens hotel var Holiday Inn Express & Suites Santa Fe og det er første overnatning i USA, som jeg betaler for: 913 kroner. Retur får jeg 1203 point plus det samme i Spirebonus. Inklusive Welcome Amenity bliver det til 2906 point. Senere bliver det forhåbentlig til lidt mere i forbindelse med Accelerate-kampagnen.\nEfter en lur tog jeg til Santa Fe Place Mall, hvor uafhængighedsdagen fejres med fyrværkeri. Der var tusindvis af mennesker, mange med pickup-trucks, hvor der blev indtaget aftensmad på ladet. Og så var der selvfølgelig de sædvanlige 'Brianer'.\nFyrværkeriet var flot og langt, men ærligt talt - når jeg nu har boet i Sydney, hvor der er fyrværkeri hver lørdag og hvor de går amok til nytår, så kunne det her ikke imponere.\nJeblin, mathiasfe, Nielspg og 14 andre "Synes godt om" dette.\nDen nat fik jeg ikke sovet meget, desværre. Jeg endte med at stå op klokken 4 og få styr på en masse administrativt. Efter at have sagt op i Australien, er der en masse venner, bekendte og andre folk i netværket, som vil høre hvad der skal ske. Og selv om det varmer hjertet, at de tænker på mig, så tager det også lidt tid at svare. Dét fik jeg heldigvis gjort den morgen.\nMorgenmad klokken 06.30 med det sædvanlige HIX-udbud - denne gang også med kanelsnegl.\nDagen var planlagt til en tur bag rattet - 531 kilometer fra Santa Fe til El Paso. Det var meningen, at jeg skulle være i Albuquerque klokken 10.00 og besøge et klapperslangemuseum, men jeg var tidligt på færde og var der allerede klokken 08.00. Da jeg så museet, så det dog langt fra imponerende ud, og jeg valgte at droppe det.\nI stedet fik jeg tanket bilen og begav mig sydpå. Der er ikke så meget at berette om selve turen. Jeg tog et par pauser undervejs, og skulle da også tisse på et tidspunkt. Her hjælper det altså ikke med vandladningen, at der er sådan et skilt udenfor:\nDet blev også til et smut forbi et outlet uden for El Paso, hvor Amex's blev swipet lidt - så kommer der Qantas-point på kontoen.\nBilen blev afleveret hos Hertz i El Paso lufthavn. Dejligt nemt med regningen på email med det samme. 991 miles på fire dage for 271,48 USD - til gengæld kom der 1500 IHG-point.\nJeg tjekkede ind til lørdagens flyvning hos American og håbede, at de måske ville tage min kuffert med det samme, men så heldig var jeg ikke. Jeg måtte nøjes med at få boarding-kortene:\nSå var det ellers bare på hotel. Det eneste hotel på turen, som ikke er hos de kæder, som jeg har status hos: IHG, Radisson og Hilton. Jeg havde udnyttet en 30 AUD voucher hos Qantas Hotels og købt en overnatning hos Wyndham i lufthavnen til knap 500 kroner. Den giver samtidig 411 Qantas-point.\nHotellet ligger i lufthavnen og er et familiehotel med vandland. Ikke noget som jeg fik gjort brug af. Værelset er gammelt og slidt, og i gul-brune farver. Jeg er ikke imponeret og glæder mig til at komme tilbage til det, jeg kender.\nNicki Lolk Sørensen, 6/7/19\nHenrik Olsen, Jeblin, mathiasfe og 14 andre "Synes godt om" dette.\nMorgenen efter tjekkede jeg ud og gik tilbage til lufthavnen. Automaten spyttede hurtigt et klistermærke ud og bip, så var kufferten afleveret.\nMorgenmaden måtte klares hos Burger King...\nPå trods af 'first' på boarding-kortet kunne jeg ikke finde nogen priority-kø i sikkerhedskontrollen, men der var nu ikke megen ventetid alligevel.\nDerefter kunne man gå til venstre eller højre. Venstre var fire A-gates til American og til højre var fire B-gates til andre flyselskaber. Jeg skulle jo med American, jeg så jeg gik til venstre.\nDet var en lille og dejligt stille lufthavn. Udsigten fejlede heller ikke noget:\nDa vi nærmede os boarding, blev det annonceret, at flyet var overbooket og at de havde brug for frivillige til at tage en senere afgang eller vente til i morgen. Det ville de give 475 dollars for... Jeg tænkte lidt over det. Der venter hotel og lejebil i den anden ende, så det var ikke helt let. Jeg gik på nettet og så, at jeg godt ville kunne komme af sted senere samme dag, og mon ikke bilen ville vente 4-6 timer ekstra? Mens jeg overvejede, lød det over højttaleren, at de ville betale 950 dollars (i gavekort til American). Så gik jeg op til skranken og bød mig til. De takkede og gik i gang med at undersøge... Desværre fik de dog pludselig melding om, at det ikke blev nødvendigt alligevel. Øv! Det er ellers let tjente penge...\nI stedet kunne jeg så gå ombord på en MD-80'er, der naturligvis var en gammel maskine.\nSæde 4A blev indtaget og der var god benplads. Der var efterhånden gået nogle timer siden morgenmaden, så jeg så frem til mad på første klasse. På hjemmesiden bliver det beskrevet således:\nOg når man klikker videre:\nDet er vel at mærke under First i USA: 'A premium domestic travel experience - A First ticket gets you our highest level of service on flights between the U.S. 50 states.'\nDer blev serveret: En pose popcorn! Tak for lort, American! Jo jo, jeg kunne også have valgt småkager eller chips, men nogen 'premium menu' var der næppe tale om.\nIkke engang gratis wi-fi er der på First. Det er godt nok en tynd omgang - ja, faktisk ville jeg foretrække økonomi hos Alsie Express fremfor det her.\nNå, men heldigvis var turen jo betalt med Qantas-point, så den stod mig kun i 24.000 point plus 5,60 dollar.\nVi landede i Dallas/Fort Worth knap to timer senere og da telefonen blev tændt, viste det sig, at jeg ville ankomme i gate A33 og mit næste fly ville afgå fra gate A33. Jeg vidste, at den afgang også ville være i en MD-80, så der var god chance for, at det var samme fly.\nDa vi rullede mod gate, bad de os over højttaleren om at lukke alle vinduer og åbne for udluftningen, 'fordi det er varmt i Dallas'. Den har jeg ikke hørt før!\nJeg fik en slice hos 7-Eleven og ventede så en times tid på næste afgang. Denne gang var jeg klar, hvis de havde brug for frivillige, men det havde de ikke.\nDet VAR naturligvis samme fly, og jeg satte mig igen på sæde 4A. Vinduerne var stadig lukket, og de bad os om ikke at ændre på det, da 'denne type fly har det svært med varmen'.\nTuren var stort set samme oplevelse - og længde - som den foregående, bortset fra at stewardessen var noget mere flink til at komme med drikkevarer.\nNed i Omaha, hvor det tog lidt tid, før bagagen kom. Til gengæld var min kuffert blandt de første, så 'priority' giver da lidt. Op på førstesalen til 'car rental', hvor jeg skulle hente min 'manager's special', som jeg havde booket. Det viste sig, at jeg blot kunne vælge mellem deres 'gold'-biler og efter lidt betænkningstid valgte jeg en sort Chevrolet Malibu.\nFra lufthavnen var der fem minutter til hotellet, og selv om Omaha primært er i Nebraska, så er hotellet i Iowa.\nJeg kalder det stat nummer 33, selv om jeg ikke får oplevet så meget i Iowa i denne omgang, men det kommer, når jeg vender tilbage om et par uger.\nHotellet hedder 'Country Inn & Suites by Radisson, Omaha Airport, IA' - det håber jeg ikke, de skal sige, hver gang de tager telefonen. Det så noget slidt ud, og det er da også under renovering. Værelserne er de ikke nået til endnu, men jeg kan tilgive en del, når der er sådan en pakke som velkomst:\nVanddunk og hovedtelefoner med Country Inn & Suites-logo plus en masse usundt. Det er sgu ok!\nNicki Lolk Sørensen, 7/7/19\nHenrik Olsen, Jeblin, mathiasfe og 17 andre "Synes godt om" dette.\nTidligt op og i gang. Jeg var ude af døren klokken 0600, og der var først morgenmad klokken 0700, så jeg måtte sulte lidt. Overnatningen stod mig i 28.000 Radisson-point, og det var alt for meget i forhold til værelsets stand og at hotellet er under ombygning.\nTuren gik nordpå, og der var heldigvis ikke meget trafik på det tidspunkt. Området har været hærget af voldsomme oversvømmelser, og motorvejen havde flere gange vand på begge sider, hvor det var tydeligt, at det ikke var normalt. Vejskilte stod i vand til knæet, hvis man kan sige det, men jeg fik ikke taget billeder - jeg skulle jo koncentrere mig om at køre.\nJeg kom frem til Trinity Heights ved Sioux City, som er endnu en af de her to-stats-byer. Staterne deles typisk ved en flod, og byen ligger selvfølgelig på begge sider af floden. I dette tilfælde er det Missouri-floden, der deler Nebraska og Iowa. Trinity Heights ligger på Iowa-siden, og her er der kæmpe-statuer af Jesus og Maria.\nJeg er ikke religiøs, så jeg tog bare et par hurtige billeder og kørte videre. Fik købt lidt ind i Walmart, og her blev morgenmaden i form af to McMuffins til fire dollars også indtaget\nPå vej mod Sioux Falls kørte jeg forbi den lille by Viborg i South Dakota. En by grundlagt af danske indvandrere i 1893.\nFaktisk havde de allerede 21 år tidligt grundlagt byen Daneville, men de flyttede for at komme tættere på jernbanen.\nHyggelig lille by, der dog ikke var uamerikansk, men der var et enkelt hus, som sagtens kunne have været i et dansk villakvarter:\nDer er et dansk museum, men det havde desværre lukket.\nDer bor knap 800 mennesker i byen, og der er stadig en del Hansener og Jensener.\nNabobyen er i øvrigt Hooker:\nI Sioux Falls kørte jeg forbi de vandfald, der har givet byen sit navn. Her var der en del, der havde valgt at tilbringe eftermiddagen og vejret bød da også på 30 grader.\nHerefter tjekkede jeg ind på hotellet, Holiday Inn Express & Suites Sioux Falls Southwest, hvor jeg rundede eftermiddagen af i varmt vand:\nNicki Lolk Sørensen, 8/7/19\nHenrik Olsen, Jeblin, mathiasfe og 8 andre "Synes godt om" dette.


Feedback ønskes - Motiverede ansøgninger - Studmed.dk\nsystem 17. November 2017, 09:15 #1\nMedicin studiet har længe været min store drøm. Lægevidenskaben fascinerer mig da den indeholder mange forskellige aspekter af livet, og forlanger store kompetencer af personen der udøver den. Allerede i min gymnasietid, valgte jeg målrettet fag der passede på profilen til en medicin studerende. På det naturvidenskabelige område havde jeg biologi og matematik på a-niveau, og kemi og fysik på b-niveau. Jeg har en stor interesse indenfor det naturvidenskabelige og derfor valgte jeg også disse fag på et højere niveau end der er påkrævet til studiet.\nEfter at have afsluttet den matematiske studenter eksamen i 1999, tog jeg et frivilligt arbejde i den Danske Arabiske forening i Sønderborg(d), med henblik på at forbedre mine kvalifikationer, til studiet. Her havde jeg en funktion primært som ungdomsrådgiver, jeg deltog også i det administrative arbejde med flere opgaver indenfor planlægning og daglig drift.\nJeg søgte ind på medicin studiet i 2000, hvor jeg dog ikke blev optaget og besluttede herefter at styrke min personlige udvikling både fagligt og menneskeligt. I august 2000 påbegyndte jeg den 1 årige HH, som jeg afsluttede i juli 2001(d). Herefter søgte jeg ind på HA studiet på SDU i Sønderborg. Denne uddannelse afsluttede jeg i januar 2005(d), herefter overtog jeg stillingen som restaurantchef hos McDonald’s Sønderborg(d). Dette job gav mig ansvaret for 45 medarbejdere, den daglige drift og udførelse af virksomhedens langsigtede strategi.\nLederstillingen vider udviklede mine sociale kompetencer og øgede mine organisatoriske styringsmæssig værktøjer. Til dagligt havde jeg med mennesker i 15-40 års alderen at gøre. Dette betød at jeg lærte at formidle mine budskaber på en måde, der gør disse forståelige for personer i alle aldre.\nFor at forfølge min drøm om medicin studiet opsagde jeg min stilling hos McDonald’s i oktober 2005 og flyttede til London, hvor jeg havde søgt en stilling som medhjælper hos Surrey Polk Surgery. Jeg påbegyndte mit arbejde i Surrey november 2005 og afsluttede min periode ultimo maj 2006(d). Mine arbejdsopgaver bestod i at udføre administrative opgaver samt assistere personalet med under patientbesøg. Ydermere var jeg også med til at hjælpe patienterne med den opfølgende kontakt til lægen. Opgaverne jeg udførte ved denne virksomhed gav mig et større indblik i den daglige drift af en lægekonsultation, og en forståelse for den dynamik der hersker på et sådant sted.\nSideløbende med stillingen hos Surrey Polk Surgery påtog jeg mig en opgave, som frivillig organisatorisk medarbejder hos Lawyers Without Borders(d). Min opgave her bestod i at hjælpe irakiske flygtninge i Danmark, med de komplikationer der kan opstå når man befinder sig i et nyt og fremmed land. Primært assisterede jeg ved sundhedsmæssige spørgsmål og ved at hjælpe med kontakten til Lawyers Without Borders.\nDa jeg havde afsluttet min periode hos Surrey Polk Surgery, søgte jeg en stilling hos War Victim Relief Organisation i London(d). Jeg fik tildelt den opgave at passe en fysisk og svækket 53 årig herre, der led af amytrofisk lateral sklerose. Jeg var behjælpelig med de fysiske forhindringer, sygdommen stillede i hverdagen og derudover den almene pleje. Dette foregik i en 6 måneders periode, der blev afsluttet i december 2006.\nEfter et succesrigt afsluttet ophold i London, vendte jeg hjem til Danmark hvor jeg pt. er i gang med et kursus i anatomi og fysiologi, på CVU Sønderjylland(d). Fagene afsluttes i juni 2007(fd). Dette kursus er endnu en berigelse til min forberedelse på medicin studiet.\nSiden 2000 har jeg truffet nogle valg i mit liv der har gjort mig mere moden og egnet til medicin studiet, hvilket jeg håber, afspejler min målrettethed og motivation når det gælder lægevidenskaben.\nMedicin studiet på SDU er for mig opbygget på en meget spændende måde. Jeg har ved flere lejligheder besøgt campus Odense, og har her oplevet at der hersker gode betingelser for et både seriøst og aktivt studieliv. Rammerne hvorpå selve studiet er opbygget, tiltaler mig i særdeleshed, da blandingen af medicin og de professionelle aspekter i branchen, giver et godt springbræt til livets videre forløb.\nEn god ansøgning, men du mangler HELT KLART at vise du har indsigt i studiet. Hvad er det ved studiet der interesser dig? Glem lægegerningen et øjeblik, det er et studie du søger. Prøv at sætte det du har lavet de sidste år i relation til studiet. Du kan læse studieordningen på SDU.\nFokusere på dine faglige nysgerrighed!\nDer er også en del stavefejl og sproglige missere men det er i småtingsafdelingen og kan rettes.\n“Jeg søgte ind på medicin studiet i 2000, hvor jeg dog ikke blev optaget og besluttede herefter at styrke min personlige udvikling både fagligt og menneskeligt”\nMan styrker ikke ens personlige udvikling, man styrker ens faglige og menneskelige evner!\nOAK 17. November 2017, 09:15 #3\nTak for dine kommentarer. Vil lige pudse den af og smide den på siden igen. Tak igen.


Avanceret ansigtsgenkendelse ser hvad du føler - Alt om DATA, Datatid TechLife\nHome » Software » Avanceret ansigtsgenkendelse ser hvad du føler\nNatasja Broström og Aksel Brinck 07 juni 2019 Software 0 kommentarer\nKameraer, iris- og ansigtsscannere og kunstig intelligens er blot nogle af ingredienserne, vi i fremtiden skal vænne os til, når vi går på gaden eller tjekker ind i lufthavnen. Systemerne til ansigtsgenkendelse breder sig, og de bygger på selvlærende systemer\nForestil dig at ankomme i lufthavnen, gå gennem sikkerhedskontrollen og sætte kursen mod gaten uden overhovedet at have haft papirer fremme, uden at have talt med et menneske eller taget skoene af og på. Visionen er ikke så langt ude i fremtiden, som du måske tror.\nLufthavne verden rundt får i disse år scannere, kameraer og biometriske enheder, som ved hjælp af algoritmer kan beregne, sammenligne og bruge indsamlede data til at blive endnu bedre til at udføre en given opgave. Det er kunstig intelligens, men den særlige variant, hvor systemerne bliver klogere, jo mere de arbejder på opgaven – også kaldet deep learning eller maskinlæring.\nDen stigende brug af selvlærende enheder skyldes især, at vi har fået computerkraften til det. I 2012 krævede Googles Brain-projekt 16.000 mikroprocessorer-kerner for at køre algoritmer, som var i stand til på egen hånd at identificere en kat. I 2018 præsenterede kinesiske Huawei to AI-chipsæt, Ascend 910 og 310, som er i stand til at beregne op til 512 milliarder operationer i sekundet. Firmaets chips skal anvendes i alt fra smartphones, der for eksempel selv kan sortere dine billeder, til servere, der så at sige lærer sig selv at sortere i indkomne informationer.\nAnsigtet opmåles i tolden\nDenne sommer planlægger Londons Heathrow-lufthavn at installere biometriske scannere, som opmåler menneskelige træk gennem en række punkter, og i USA har lufthavne som JFK og Los Angeles International Airport fået scannere, som afsøger det offentlige i jagten på mulige trusler. De indsamlede data håndteres ved hjælp af maskinlæring, som vurderer gestik og ansigtstræk. Processen foregår hurtigere, end når en lufthavnsansat tjekker, at ansigtet svarer til det i passet, eller vurderer, om manden ved sodavandsautomaten har tænkt sig at efterlade sin håndtaske.\nAnsigtsgenkendelsen bliver mere effektiv, jo tættere analysepunkterne ligger. Derefter sammenlignes punkterne med eksisterende data og kalder oplysninger frem.\nFremover vil vi få flere robotbetjente check-in-skranker, og vi vil måske i tolden få målt vores ansigtstræk via punktscanning. Systemerne arbejder i tandem med tjek af fingeraftryk og irisscanninger, som allerede bruges i flere internationale lufthavne. Et af systemerne er udviklet af Evolv Technology. Firmaets platform kombinerer kamera, ansigtsgenkendelse og helfigur-kropsscanner. Ved hjælp af maskinlæring kender systemet forskel på en pistol og en tube solcreme, og vurderingen sker på en hundrededel af et sekund. Op til 900 mennesker kan passere gennem et AI-styret sikkerhedstjek i timen uden at skulle tømme lommer, fjerne livremmen eller tage den bærbare frem.\nAI bruges også på gaden. Enheder, som kan aflæse vores krop og ansigt, hjælper blandt andet den offentlige trafik ved at fremskynde køer. I stedet for papirlapper, tryk på automatknapper og famlen med kreditkort, aflæser et computerkamera nummerpladerne og kan på et splitsekund afgøre, hvilke skygger på en hurtigt affotograferet plade der giver hvilke tal. Betalingen ordnes efterfølgende via en app.\n25 slags gangart\nDer, hvor AI for alvor kommer på arbejde, er håndteringen af individuelle personer. Vores positur, gangart, ansigtstræk og udtryk er forskelligt, og i kombination giver det uanede mulige udfald. Alene vores gangart har 25 forskellige grundtræk. Visse programmer, for eksempel det europæiske iBrderCtrl, testes for tiden ved fiktive grænseovergange, hvor en person af en virtuel grænsevagt bliver adspurgt om indholdet i sin kuffert.


Sådan kan du forberede dig på næste golfsæson | Golf.dk\nSådan kan du forberede dig på næste golfsæson\n07/10 - 2020 |\nBrug pausen på at styrke din kondition og dine muskler\nMange tror, at golf blot er en sport, der er tiltænkt pensionister. Det er en kæmpe fejlopfattelse. Golf er for alle aldre. Golf er tilmed en fysisk krævende sport, da du bruger mange forskellige muskler i løbet af spillet. Du går eksempelvis mange kilometer i løbet af de 18 huller, hvortil dine arme og rygmuskler også belastes, når du skal udføre et teknisk-korrekt sving. Af samme årsag er det vigtigt, at du får brugt din pause på at vedligeholde eller styrke din kondition samt dine muskler. Hvis du ikke er fan af konditionstræning i det fri, kan du eksempelvis overveje at investere i et løbebånd. På den måde kan du vedligeholde din kondition – og blive klar til at gå mange kilometer på golfbanen til foråret. Musklerne kan du imidlertid styrke og opbygge ved relativt simple kropsøvelser – eller øvelser med vægte.\nHold dit spil ved lige i en golfsimulator\nDu er sandsynligvis klar over, at det er muligt at spille golf via en golfsimulator? Hvis du endnu ikke har prøvet sådan en simulator, er det måske dette efterår, at du bør få taget din golfsimulator-mødom. Det er en fremragende måde at træne sit golfspil – og så kan det desuden gøres hele året rundt. Der findes flere steder i Danmark, hvor det er muligt at spille indendørs golf. Det kan du eksempelvis få et overblik over via internettet.\nTag dig godt af dit udstyr\nNår du ikke kan spille golf på landets golfbaner, kan du måske dedikere din tid til at tage dig godt af dit udstyr? Du kan eksempelvis sætte dig ned og bruge tid på at polere dit golfudstyr. På den måde sikrer du dig, at du bliver helt klar til den nye golfsæson. En pause fra golfbanen kan ligeledes betyde, at du får tid til at danne dig et overblik over dit gamle udstyrs tilstand. Måske er det tid til at skifte ud i dit golfudstyr, således at du står helt skarpt til den kommende golfsæson?


Det bliver nogle udfordrende uger…\n– 10. januar 2010Posted in: Dagligdagen\nSookie er lige kommet i løbetid for første gang. Så nu er udfordringen: hvor skal jeg så lufte hund? Jeg er jo så heldig at bo lige op til et område, hvor hundene må luftes uden snor. Men her er det jo ikke så smart at lufte i de kommende uger – medmindre jeg vil have hele nabolagets han-hunde med hjem 😉\nHvor jeg bor, er der heldigvis mange andre gode luftemuligheder, hvor hundene kan løbe frit – men hvor områderne ikke har hundeskovs-status. Så de steder, har jeg luftet de sidste par dage.\nNår jeg har set en anden hund, har jeg kaldt Sookie hen til mig og sat linen på. Meen, jeg er nu blevet lidt overrasket over de andre hundeejere. Kun én af de fem hunde-ejere, jeg mødte, følte trang til at kalde sin hund til sig og sætte line på den også. De andre hunde kom løbene frit hen til os. De fire var dog bare store hvalpe og tæver, men lille Herkules var ikke lige sådan at ryste af os og dens ejer var optaget af sin mobil. Først da jeg greb ud efter hans hund, for at sende den tilbage, afbrød han samtalen og kaldte på sin hund (som ikke just var så lydig).\nHvis de hundeejere, jeg har mødt, svarer til gennemsnittet af alle hundeejere, der udviser hensyn til andre (altså tager deres hund i snor), så skal de nok blive udfordrende med en højløbsk tæve… Gad vide, hvad I andre tæveejere gør?!\nPosted januar 10, 2010 at 9:12 PM\nBeder min tæve om at sætte sig, og giver hanhundeejeren et møgfald, hvis han/hun ikke får styr på sin hund. Men man skal være hurtig, nogle tæver er nogle tøjter når de er i løbetid. Andre er mere knibske. Jeg har en af hver. (og en hanhund)\nPosted januar 10, 2010 at 10:11 PM\nDet er sjovt nok også min opfattelse af gennemsnitshundeejeren….. 🙁 Og det er grunden til at hundeskove og andre mere organiserede fritløbsområder ikke lige er min kop the.\nJeg har ingen tæver i den forstand (Diva er steriliseret), så jeg kan ikke øse ud af erfariinger.\nPosted januar 11, 2010 at 12:25 PM\nJeg har altid mine løbske i snor. Der er nemlig ikke nogen af dem der siger nej tak til en lækker hanhund. Så jeg sørger for at få dem tæt indtil – eller på armen hvis der kun er en løbsk. Og så råber jeg op – både af hund og ejer. Hvor til man så får kommentaren “Jamen den gør ikke noget”. Nej, men der er jo heller ikke det der er problemet\nPosted januar 12, 2010 at 11:12 PM\nJeg har rigtig mange gange oplevet de “forkerte” hundeejer. Mine 2 tøsser hilser ikke særlig pænt på andre hunde, så derfor får de altid snor på når vi møder andre hunde, og gud hvor er der bare rigtig MANGE som lader som ingen ting. Og når jeg så fortæller/råber at de skal kalde på deres hund, kommer netop kommentaren “jamen, den gør ikke noget” – og min kommentar er “men det gør mine – og hvorfor skal mine hunde så mange have dette nederlag de får når de skal fare ud og gø/snarre af andre hunde” Dette er så mine oplevelser med andre hunde. Nu er de begge blevet steriliseret, så de kommer ikke i løbetid mere, men generalt er der for mange dårlige hundejer som ikke respekterer andre hundejer som har deres hund i snor.


Indland By Henrik Aasted. | 29.11.19 | 10:10\nSvindlere forsøger at narre dig for penge ved at udgive sig for at være McDonalds. Det gør de i en meget troværdig email, som du kan se herunder.\nEftersom de fleste danskere efterhånden er online hele tiden, er det også blevet lettere for kriminelle at udnytte godtroende danskere.\nOfte ses det, at store virksomheder bliver udnyttet, hvor de kriminelle udsender mails, beskeder og opretter annoncer, hvor de gør det i virksomhedens navn. På den måde forsøger de at udnytte godtroende danskere, så de kan franarre dem deres penge.\nNu er McDonalds så atter engang kommet i vælten, da det er dem, det er gået ud over. Svindlere forsøger at tjene penge på danskerne, ved at udgive sig for at være McDonalds, og det må siges at være et rigtig godt forsøg, som man nok desværre vil hoppe på.\nMcDonalds skriver på deres egen Facebook-side, at danskere skal passe på, da de i øjeblikket får mange henvendelser om, at der er falske gavekort og vouchers med burgere i omløb.\nSådan ser McDonalds-mailen ud\nDet er emails, som mange danskere får sendt til deres mailadresse, og desværre ser emailen meget ægte ud.\nEn person ved navn Daniel har tilføjet et billede til McDonalds’ opslag, og det viser en af de emails, som de kriminelle har sendt ud. Emailen ligner noget, der sagtens kunne være sendt ud fra McDonalds, da den grafisk er rigtig flot.\nI mailen står der, at man kan vinde 10x1.000 kr. værdibeviser til McDonalds. Du kan se mailen herunder.\nDu undrer dig nok over, at er står Neger-daniel i mailen fra den falske McDonalds, men det skyldes formentligt, at Daniel der har modtaget mailen, har en email-adresse, hvor han under sit navn har skrevet Neger-daniel.\nDet er nemlig kun det navn, som de kriminelle kan se, hvis de har fået adgang til hans email, og derfor er det altså det mærkelige navn, der står i beskeden. Havde han eksempelvis kaldt sig Dronning Elisabeth, så havde der stået 'Hej Dronning Elisabeth' i beskeden.\nMailen er i øvrigt sendt fra McDonald’s Voucher, og igen kunne det dermed godt virke som om, at emailen er korrekt.


Køb Forstøverflaske online [Se bedste tilbud]\nEn del firmaer på nettet udlover til alt held et bredt udvalg af billige fragttyper til forstøverflaske. En der er meget populær er nu til dags afhentningssteder, hvor det nemlig er ret fleksibelt for dig at kunne hente din nyindkøbte vare når du har lyst. Fragtmetoden er altså temmelig problemfri, og mange gange ligeledes den mest billige leveringstype.\nDu bør ydermere vælge at vælge levering til din bopæl eller ud til dit arbejde. Fragttypen er beklageligvis en lille smule mindre billig, men desuden ualmindeligt ligetil med forstøverflaske online. Den prisbilligste leveringsform er utvivlsomt at hente pakken selv, men det står og falder med at du opholder dig i nærheden af webshoppens byggemarked, for eksempel Bauhaus, Silvan, Jem og Fix eller Harald Nyborg.\nAntal dages levering på forstøverflaske kan være ret væsentlig såfremt du har behov for produktet straks, og af den grund er det jo meningsfuldt at du gransker den anslåede leveringstid for forstøverflaske. Mange e-shops – herunder Silvan, Harald Nyborg, Bauhaus og Jem og Fix – annoncerer billig levering efter en enkelt hverdag på flere varer online, som alligevel er afhængig af at der bestilles tidligere end et fastsat tidspunkt, så at de har mulighed for at nå at få dit nye produkt betjent forinden medarbejderne tager hjem.\nEnkelte online forretninger garanterer levering uden omkostninger på forstøverflaske online, men i reglen afkræver det at du bestiller for en bestemt pris. Derudover skulle man vælge den prisbilligste leveringsform, som gerne vil være at få bragt pakken til et udleveringssted.\nStørstedelen af byggemarkeder yder klik-og-hent hvor du handler billig forstøverflaske online men afhenter i byggecenteret. Fx Davidsen, Silvan, Harald Nyborg, Jem og Fix, Bygma, Bauhaus, XL-Byg, Stark og 10-4. Byggekæderne foreslår for eksempel click-and-collect på forstøverflaske i følgende byer:\nVærløse, Valby, Esbjerg, Ikast, Vallensbæk, Herlev, Helsingør, Birkerød, Aalborg, Hobro, Tilst, Sønderborg, Ølstykke, Taastrup, Hedehusene, Frederikssund, Tårnby, Haslev, Herning, Albertslund, Brøndby, Holbæk, Rønne, Skive, Næstved, Nakskov, Skanderborg, Roskilde, Rudersdal, Holstebro, Stenløse, Silkeborg, Jyllinge, Hjørring, Brønshøj, Viborg, Glostrup, Charlottenlund, Ringsted, Kalundborg, Farum, Middelfart, Brabrand, Lillerød, Virum, Frederiksværk, Greve, Kolding, Risskov, Hørsholm, Solrød Strand, Varde, Højbjerg, Thisted, Kokkedal, Vordingborg, Nykøbing Falster, Hedensted, Slagelse, Frederiksberg, Lyngby, Randers, Vejle, Korsør, Odder, Åbyhøj, Nørresundby, Ishøj, Nyborg, Brønderslev, Fredericia, Aabenraa, Ballerup, Søborg, Dragør, Hvidovre, Hillerød, Svendborg, Nærum, Allerød, Horsens, Grenaa, Gentofte, Vanløse, Køge, København, Frederikshavn, Odense, Lystrup, Rødovre, Aarhus, Gladsaxe, Struer, og Haderslev, .\nKlik-og-hent af forstøverflaske er tilgængeligt i de fleste dele af landet: Fyn (Midtfyn, Vestfyn, Østfyn, Sydfyn, Nordfyn), Jylland (Sydjylland, Nordjylland, Østjylland, Sønderjylland, Vestjylland, Midtjylland, Syddanmark) og Sjælland (Hovedstaden, Midtsjælland, Bornholm, Lolland, Sydsjælland, Østsjælland, Nordsjælland, Amager, Vestsjælland, Falster).\nNår der ses på søgedata bliver det klart, at netshoppere tit kigger efter bl.a. forstøverflaske priser og køb forstøverflaske. Foruden dette ser vi tit netshoppere søge blandt andet forstøverflaske online, forstøverflaske tilbud og billig forstøverflaske, plus de store byggemarkeder som Jem og Fix, Harald Nyborg, Silvan, Stark, Davidsen, Bygma, XL-Byg, Bauhaus og 10-4.\nDet har vist sig at være ultra overkommeligt for internetbrugere at finde tilbud på billige forstøverflaske online fra diverse outlets på nettet, og så har mange e-shops fundet det uundgåeligt at formindske priserne på forstøverflaske en hel del, og i øvrigt byde på portofri fragt.\nMen det kan stadigvæk være indbringende at tjekke visse internet forretninger efter udsalg og tilbud på forstøverflaske online forud for at du køber, sådan at man er garanteret at få fat i den mest attraktive pris. Se ikke blot hos de store byggecentre som Silvan, Bauhaus, Bygma, Davidsen, 10-4, Harald Nyborg, XL-Byg og Jem og Fix.\nMan skal ikke desto mindre ikke glemme, at i tilfælde af at en shop sælger billige forstøverflaske online til en pris som er ubegribelig gunstig, er det ofte være en indikation på en snydagtig e-forhandler. Køb med kort er trods alt indbefattet af en lovbestemmelse, som dækker dig overfor snydagtige online butikker.\nVi tilråder generelt køb med betalingskort eller mobilbetaling. Som en alternativ mulighed kan du overveje en billig afdragsordning som fx ViaBill, såfremt du hellere vil honorere betalingen af forstøverflaske i flere bidder. Det foreslåes ofte i specialiserede webshops, men sjældent de gængse byggecentre som for eksempel Stark, XL-Byg, 10-4, Bygma, Harald Nyborg, Silvan, Davidsen og Bauhaus.\nVed indkig i tendenserne er det markant, at internet shoppere som regel leder efter eksempelvis forstøverflaske priser og forstøverflaske tilbud. Derudover oplever man tit online shoppere lede efter for eksempel billig forstøverflaske, forstøverflaske online samt køb forstøverflaske.\nTrustpilot resulterer i aldeles gavnlige løsninger til at kortlægge mange forhenværende kunders opfattelser og på grund af dette kan det være til hjælp, at du kigger på e-shoppens bedømmelser inden du bestiller billige forstøverflaske online.\nFacebook tilbyder dig på samme måde nogle værdifulde chancer for at få en idé om e-forhandlerens pålidelighed. I øvrigt ses en del online selskaber i Danmark som gør det muligt at ytre en kritik af købsoplevelsen, hvilket på samme måde bør bruges til at danne dig et indtryk af hvor tilfredse kunderne er.\nForud for at nogen bestiller billige forstøverflaske online på en e-forretning behøver de i og for sig gennemløbe virksomhedens regler, dog er det normalt en omfattende opgave, særligt på de kendte byggecentre som Jem og Fix, 10-4, Bygma, Harald Nyborg, Stark, Silvan, Davidsen, Bauhaus og XL-Byg.\nEt andet forslag kan være at tjekke om internet forhandleren er medlem af e-mærket, da det bør være et tegn på at internet selskabet accepterer de danske love, tillige med at internet selskabet regelmæssigt overværes af fagmænd som har megen viden om de gældende regulativer.\nDette er desuden din lejlighed til at blive hjulpet, for så vidt du oplever problemer i processen med din shopping med forstøverflaske. Tillige er det at foretrække at du er vaks omkring de fundamentale vilkår der gælder for bestillingen af forstøverflaske online, fx hvilken bytteret e-handlen tilbyder.\nI relation til det er det tillige afgørende, at man til enhver tid bibeholder ens kvitteringsmail, således man i fremtiden vil kunne vidne om sit køb af forstøverflaske, uagtet om man har bestilt hos Jem og Fix, Bygma, Davidsen, Silvan, XL-Byg, Stark, Harald Nyborg, Bauhaus eller 10-4.


Styrket EU-samarbejde om erhvervsrettede uddannelser\nErklæring fra EU’s ministre for erhvervsrettede uddannelser og Europa-Kommissionen om styrket europæisk samarbejde om erhvervsrettede uddannelser\nHVAD ER FORMÅLET MED ERKLÆRINGEN?\nDen fastlægger prioriteterne i Københavnsprocessen om styrket europæisk samarbejde om erhvervsrettede uddannelser.\nFormålet med processen er at forbedre de erhvervsrettede uddannelsers resultater, kvalitet og tiltrækningskraft i Europa. Den vil tilskynde til at bruge de forskellige muligheder for erhvervsrettede uddannelser inden for livslang læring* (LLL) med hjælp fra LLL-værktøjerne.\nKøbenhavnsprocessen udgør en integreret del af det strategiske regelsæt på »uddannelsesområdet« (ET 2020) og vil bidrage til at nå de uddannelsesmæssige mål i Europa 2020-strategien.\nen politisk dimension, der har til formål at formulere fælles europæiske mål og reformere de nationale ordninger om erhvervsrettede uddannelser\nudviklingen af fælles europæiske rammer og værktøjer, der øger gennemsigtigheden og kvaliteten af kompetencer og kvalifikationer samt fremmer mobiliteten\nsamarbejde om at fremme gensidig læring på europæisk plan og om at inddrage alle relevante interessenter på nationalt plan.\nPrioriteterne, der er fastsat i Københavnserklæringen, udgør grundlaget for det frivillige samarbejde inden for erhvervsrettede uddannelser. Med målet for 2010 var hensigten at:\nstyrke den europæiske dimension i erhvervsrettede uddannelser\nsøge information, vejledning og rådgivning om samt gennemsigtighed af erhvervsrettede uddannelser\nudvikle værktøjer til gensidig anerkendelse og godkendelse af kompetencer og kvalifikationer\nforbedre kvalitetssikringen af erhvervsrettede uddannelser.\nEn række kommunikéer har opregnet EU’s resultater med hensyn til opfyldelse af disse mål, samt hvordan samarbejdet om erhvervsrettede uddannelser kan forbedres yderligere.\nMaastricht-kommunikéet fra 2004 bekræftede Københavnsprocessens succes med hensyn til at synliggøre og profilere erhvervsrettede uddannelser på europæisk plan. Det videreudviklede også prioriteterne fra Københavnserklæringen og fastsatte specifikke prioriteter for arbejdet vedrørende erhvervsrettede uddannelser på nationalt plan, herunder:\nforøgelse af offentlige/private investeringer i erhvervsrettede uddannelser\nudarbejdelse af ordninger om erhvervsrettede uddannelser til at imødekomme behovene hos underprivilegerede personer og grupper\nudvikling af miljøer, som fremmer læring både på uddannelsesinstitutioner og på arbejdspladsen\nstyrkelse af den fortsatte kompetenceudvikling hos lærere og undervisere på erhvervsrettede uddannelser.\nHelsinki-kommunikeet fra 2006 evaluerede Københavnsprocessen og gennemgik prioriteterne og strategierne. Det påpegede en række resultater, herunder:\nfremskridt med hensyn til fælles europæiske rammer og værktøjer for erhvervsrettede uddannelser\nvedtagelse af den fælles ramme for Europass, der er med til at øge gennemsigtigheden af kvalifikationer og kompetencer\npåbegyndelse af arbejdet på den europæiske referenceramme, det europæiske meritoverførselssystem for erhvervsrettede uddannelser og den europæiske referenceramme for kvalitetssikring.\nBordeaux-kommunikéet fra 2008 gennemgik strategierne og prioriteterne i Københavnsprocessen i lyset af fremtiden for programmet for uddannelse og erhvervsuddannelse efter 2020. Det konkluderede, at processen havde vist sig at være effektiv med hensyn til at promovere erhvervsuddannelsernes image uden at give køb på mangfoldigheden af de nationale ordninger om erhvervsrettede uddannelser. Det efterlyste imidlertid nye fremskridt, især med hensyn til:\ngennemførelsen af redskaber og ordninger vedrørende erhvervsrettede uddannelser for at fremme samarbejdet på europæisk og nationalt plan\noprettelse af bedre forbindelser mellem erhvervsrettede uddannelser og arbejdsmarkedet\nkonsolideringen af europæiske samarbejdsaftaler.\nBrugge-kommunikéet fra 2010 fastsatte langsigtede mål for det europæiske samarbejde vedrørende erhvervsrettede uddannelser for perioden 2011-2020 samt 22 resultater på kort sigt for perioden 2011-2014, der fastsætter specifikke tiltag på nationalt plan med hensyn til at opfylde målene. Målene, der fortsat er baseret på principperne bag Københavnsprocessen, trækker på tidligere resultater, men har også til formål at imødekomme aktuelle og fremtidige udfordringer.\nKommunikéets konklusioner var, at Københavnsprocessen:\ni betydelig grad havde bidraget til at øge opmærksomheden om erhvervsrettede uddannelser på europæisk og nationalt plan gennem gennemførelse af fælles europæiske værktøjer, principper og retningslinjer vedrørende erhvervsrettede uddannelser\nafstedkom grundlæggende reformer, der har ført til et skift hen imod fokus på resultater af læring.\nDet fastslog, at for at erhvervsrettede uddannelser kan imødekomme aktuelle og fremtidige udfordringer, skal europæiske uddannelsessystemer blandt andet:\nvære fleksible og af høj kvalitet\ngøre mennesker i stand til at tilpasse sig og administrere forandringer ved at give dem mulighed for at erhverve nøglekompetencer\nstyrke og opfordre til grænseoverskridende mobilitet blandt elever og undervisere på erhvervsrettede uddannelser.\nKonklusionerne fra Riga fastlægger en række nye resultater for perioden 2015-2020 baseret på en gennemgang af resultaterne for perioden 2011-2014.\nGennemgangen konkluderede, at resultaterne havde hjulpet både Den Europæiske Union og kandidatlandene med at fokusere på og gennemføre reformer. Der blev fastlagt fem prioriterede områder for 2015-2020:\nfremme af alle former for læring på arbejdspladsen\nyderligere udvikling af mekanismer til kvalitetsevaluering inden for erhvervsrettede uddannelser i overensstemmelse med henstillingen om europæisk kvalitetssikring inden for erhvervsrettede uddannelser\nstyrkelse af adgangen til erhvervsrettede uddannelser og kvalifikationer for alle gennem mere fleksible og gennemtrængelige systemer\nyderligere styrkelse af nøglekompetencerne i læseplanen for erhvervsrettede uddannelser samt flere effektive muligheder for at erhverve eller udvikle disse kompetencer gennem erhvervsuddannelser og erhvervsrettede efteruddannelser\nindførsel af systematiske metoder til og muligheder for faglig udvikling af undervisere, lærere og mentorer på erhvervsrettede uddannelser gennem uddannelse og efteruddannelse til læring på både uddannelsesinstitutioner og på arbejdspladser.\n»Erhvervsuddannelser« på Europa-Kommissionens websted.\nLivslang læring: giver mennesker mulighed for i alle livets faser at deltage i stimulerende læringsoplevelser.\nErklæring fra EU’s ministre for erhvervsrettede uddannelser og Europa-Kommissionen samlet i København den 29. og 30. november 2002 om styrket europæisk samarbejde om erhvervsrettede uddannelser — »Københavnserklæringen« (ikke offentliggjort i Den Europæiske Unions Tidende)\nseneste ajourføring 11.10.2016


Overnatning l Bookingsystem l Nordic Travel | Nordictravel.se\nBookingsystem til overnatningsaktører\nBookingsystem til hotellet, vandrehjemmet og campingpladsen\nBook Visit er et online bookingsystem, der integreres direkte på overnatningsstedets egen hjemmeside. Book Visit kan bruges af alle hoteller, vandrehjem, pensionater og campingpladser.\nVores erfaring blandt eksisterende Book Visit brugere er, at overnatningsstedets salg øges markant. Særligt ser man hos Book Visit-brugere, at andelen af bookinger på ens egen hjemmeside optimeres, og dermed mindskes provisionen til de eksterne kanaler..\nFor dem der endnu ikke har en online booking på ens hjemmeside, er det første skridt for overnatningsaktører i kampen mod OTA’er, for at få en højere indtjening og komme nærmere sine egne kunder.\nOnline booking skal i vores optik gøre det nemt og enkelt for forbrugeren, der besøger hjemmesiden. Det skal være nemt at booke og evt. foretage tilkøb af produkter og ydelser. Derfor er Book Visit udviklet ud fra et kunde- og brugerperspektiv, hvilket giver en høj konverteringsrate.\nMed Book Visit følger en integreret Channel Manager, som er et allotmentværktøj, der giver mulighed for at distribuere sine produkter og deres tilgængelighed på flere kanaler samtidigt.\nUndersøgelser viser, at 60% af bookinger på egen hjemmeside foretages af kunder, som har fundet dit overnatningssted via en OTA. Selvom kunden allerede har set dit produkt i OTAens kanal, besøger han/hun ofte overnatningsstedet egen hjemmeside, for at få valideret produktet og tjekket priser. Hvis overnatningsstedets egen hjemmeside er overskuelig og tilbyder en god pris og eget bookingsystem, booker kunden gerne direkte hos overnatningsstedet. Derfor er Book Visit vigtigt for dig.\nModerne og brugervenlig online booking\nGør din hjemmeside bookbar, og øg din indtjening\nBedre udnyttelse af eksterne salgskanaler\nLæs hvordan vi gjorde det lille badehotel digitalt og hvordan det gav en bedre forretning.\nIntegration med PMS\nVores bookingsystem er nemt at implementere på egen hjemmeside. Det kan gøres via links, hvor der oprettes en ’Book’-knapper på ens hjemmeside, som leder ind til bookingmodulet.\nMed Book Visit er det også muligt at søgewidgets på hjemmesiden. Det giver de besøgende på hjemmesiden mulighed for at foretage dato- og antalsøgninger, og dermed se, om der er ledig kapacitet. Brugeren kan derfor hurtigt danne sig et overblik over mulighederne, og det øger konverteringsraten.\nVi skræddersyer bookingsystemet til hver enkelt kunde, så det passer til den hjemmeside, det skal integreres i. Dermed sikrer vi den bedste brugeroplevelse, når den besøgende bevæger sig fra hjemmeside til bookingmodulet, og kunden vil ikke opdage, at han/hun er i et nyt univers.\nHvis man som overnatningssted ønsker at forbinde sin Book Visit med ens PMS-system, er dette også muligt. Book Visit kan integreres med de fleste større skandinaviske og europæiske PMS-systemer. I de fleste tilfælde er der tale om plug and play, hvorefter PMS og bookingsystem synkroniseres. Dermed får man sine online bookinger fra egen hjemmeside og OTA’erne direkte ned i ens PMS-system.\nEn ny booking oplevelse\nBook Visits online booking giver overnatningssteder mulighed for at udbyde sit produkt, så det passer til kundegruppen og samtidig sælger bedst muligt.\nBook Visit giver bl.a. mulighed for at arbejde med flere priskategorier på samme værelsetype f.eks. ”kan ikke refunderes” pris, en standard pris med mulighed for at ændre sin booking eller afbooke. Derudover kan de samme værelser med forskellige priskategorier også indgå i specifikke kampagner f.eks. et juletilbud, 3 nætter for 2, spar 10% på den femte overnatning etc.\nSom overnatningssted ved du helt sikkert, hvad der fungerer i din forretning, og med Book Visit får du værktøjet til at kunne drive en dynamisk og prisdifferentieret forretning.\nForetrækker dine kunder en pakke der inkluderer andet end overnatning, er dette også muligt via Book Visit. Igen er der flere muligheder:\nEt pakket produkt, der håndteres af overnatningsstedet (SPA-adgang, middag i restauranten, vin på værelset etc.).\nEt pakket produkt, der inkluderer en ekstern udbyder (cykeludlejer, restaurant, entrebillet etc.)\nPakkerne er din mulighed for at gøre dine værelser mere attraktive. I Book Visit skal de værelser, der indgår i pakker ikke reserveres til formålet, men værelserne plukkes af det samlede udvalg der er tilgængeligt.\nDet er nemt og enkelt at håndtere tillægsprodukter. Disse kan inkluderes i en priskategori f.eks. morgenmad til standardpriserne, så gæsterne får oplevelsen af ”value for money”. Produkter kan også oprettes som tilvalg, hvor produktet præsenteret efter man har valgt værelse. Hvilke produkter der skal tilbydes gæsterne styres ift. priskategorier og værelsestyper.\nSom overnatningssted er det vigtigt at have overblik over sit udbud. Med den indbyggede Channel Manager i Book Visit, får du alt i et system, så du nemt kan danne dig et overblik. Du sætter selv prisen på dine værelser, og vælger hvilke salgskanaler du ønsker at være en del af.\nNordic Travel anbefaler, at man er tilstede på så mange salgskanaler som muligt, da det gør dit produkt synligt. Det er først ved en gennemført booking, at der skal betales provision. Se det derfor som en del af markedsføringen. Tilstedeværelsen på eksterne platforme bør dog kombineres med en online booking på egen hjemmeside. Undersøgelser viser, at 60% af bookinger på egen hjemmeside foretages af kunder, som har fundet dit overnatningssted via en OTA. Selvom kunden allerede har set dit produkt i OTAens kanal, besøger han/hun ofte overnatningsstedet egen hjemmeside, for at få valideret produktet og tjekket priser. Hvis overnatningsstedets egen hjemmeside er overskuelig og tilbyder en god pris og eget bookingsystem, booker kunden gerne direkte hos overnatningsstedet.


Velkommen til Lotteriets lille verden: maj 2012\nJeg går i bare tæer, lige så snart vejrguderne tillader det. Uanset om jeg er på strøget, i bilen eller på arbejde..\nDette giver unægtelig nogle MEGET sorte fødder som kan være umulige svære at få rene. Verden er et beskidt sted!! For ikke at tale om den hårde hud, barfods-gang medfører!!\nEn kollega fortalte i formiddags om at hun havde købt en fod-peeling som ville give baby-bløde fødder i løbet af ca. to uger.\nJeg blev enig med mig selv om, at det må jeg bare prøve en dag!!\nPlanen var, at jeg skulle i biografen med ham med de blå øjne, men han ringede en time senere og måtte aflyse, da han skulle arbejde. Og med det arbejdsmarked vi har i øjeblikket, så står arbejde højest på prioriteteringslisten.\nSå jeg fik lige pludselig en hel eftermiddag og en aften alene.. Så efter fyraften, valsede jeg op i byen og købte en pakke Baby Foot. Nu har jeg siddet med fødderne i to plastic-sokker i næsten to timer.. Føles fame mærkeligt! Er MEGET spændt på resultatet!!\nFikst, ikke?? :O)\nJeg skal nok lave et indlæg om resultatet, men der går lige et par uger, inden jeg kan se det færdige resultat.\nEndnu engang har jeg lavet en computer-sangskjuler. Dette er nr 3 (eller rettere nr 4, for den allerførste fik jeg limet skærmen på, på den forkerte side... motorikmongol)\nNu gider jeg ikke lave flere af dem, for det altså sjovest at lave den første (eller nr. 2.....)\nSå til næste år, når konfirmationerne igen banker på dørene, så må vi lægge hovederne i blød og finde på noget andet..\nDet kreative ligger lidt på den lade side i øjeblikket, for der er noget andet i mit liv, der fylder og glæder.. Ham med de blå øjne, han fylder mere og mere i mit liv.. Og det er jo ikke så tosset, vel? :O)\nIndsendt af Lotte Sallingboe kl. 17.19\nGid fa... havde cancer!!!\nJeg har lige modtaget en rigtig trist nyhed.\nMine niecer og nevøers onkel er afgået ved døden..40 år gammel...\nHvor fanden er rimeligheden lige i det???\nI slutningen af februar tog jeg en beslutning, der var meget grænseoverskridende. Jeg oprettede en profil på en netdatingside.\nHar altid haft det sådan, at jeg gerne ville møde en mand, sådan face to face, så kan man altid bruge nettet til at lære hinanden bedre at kende bagefter. Ville gerne lige se ham i øjnene som det første.. Man siger jo, at øjnene er sjælens spejl. Jeg ved ikke hvad det er, men jeg synes jeg kan se meget i et par øjne.\nMen da jeg efter godt et år som single, måtte konstatere, at HAN ikke lige kom og bankede på min dør, så måtte jeg gøre noget andet. Bevares, jeg har da mødt mænd, også nogen rigtig søde nogen, men der manglede ligesom "det" der gjorde at mit hjerte bankede lidt hurtigere end ellers.\nSå jeg holdt vejret da jeg oprettede en profil.. Var det kun mænd, med horn i panden, uden tænder og uden noget fornuftigt mellem ørerne, man kunne finde sådan et sted?? Jeg surfede lidt rundt og ja, der var da nogen, der (næsten) havde horn i panden.. Og der var også nogen der havde meget få kopper at flytte rundt på, i skabet!!\nMen så var der alle de andre!!! Hold da lige op. Det var jo lige nøjagtigt, ganske almindelige mænd, som dem, man kan møde på gaden. (Der er det bare lidt svært at se, om de er single, så der går man jo bare forbi) Ganske almindelige, som går på arbejde, vasker tøj, holder af deres mor, sparker dæk og drikker øl med gutterne.\nNogen havde sågar humor!! Jamen altså!!\nDer var en profil jeg faldt over, som en af de første.. Hans profil var meget underholdende at læse, humoren var der i hvert fald!! Og han slutter af med at skrive: "Fat nu tastaturet og skriv til mig." Så det gjorde jeg.\nJeg skrev, at han da var lige så rådden i pæren, som jeg og tak for at, jeg ikke er den eneste!!\nDer kom ret hurtigt et svar tilbage, om det skulle opfattes som en kompliment? Hvilket jeg kunne bekræfte.. Vi skrev sammen et par uger indtil jeg fik, ja kolde fødder kan man ikke kalde det, for vi havde ikke mødt hinanden, men jeg vidste stadig ikke lige helt hvordan jeg skulle gribe dette dating-halløj an. Så vi sagde tak for hyggelig snak (og jeg undskyldte for at have spildt hans tid) og det var så det. Han opfordrede mig til at benytte nettet, som en "dør-åbner" og så mødes med folk. For face to face giver altså mere end mails frem og tilbage..\nVar på kaffe-date med et par stykker, uden det store "held", Det var rigtig hyggeligt, for jeg kan godt lide mennesker og at lære nye at kende, er bare fedt. Men der manglede lige "det".\nDa der så var gået godt halvanden uge, så skulle "ham med den rådne pære" til en jobsamtale og jeg ville lige ønske ham held og lykke. Så jeg fattede endnu engang tastaturet. Og fik en mail retur. Og jeg holdt vejret, da jeg spurgte om han havde lyst til at mødes? For vi havde da nogenlunde den samme humor og om ikke andet kunne det være sjovt at lære ham bedre at kende. Heldigvis sagde han ja og vi aftalte at mødes fredag før påske.\nUh.. siger jeg bare!!! Benene ville næsten ikke bære mig ned i byen og jeg havde temmelig mange sommerfugle i maven. De andre dates jeg havde været på, havde føltes meget anderledes. Der var der ikke noget flaksen i maveregionen.\nHan viste sig til at være en kanonsød fyr og vi har været sammen næsten konstant siden!! Humoren er den samme (rådden selvfølgelig) han forkæler mig ud over alle grænser og han får mig til at grine. Tit!!\nSå jeg har lukket min profil. Og jeg er ganske sikker på, at jeg har fundet HAM!!\nHam med de blå øjne\nHvis du sidder med samme fordomme om net-dating, som jeg gjorde, så kast dem alle i skarnkassen og prøv det!! Måske du kan være ligeså heldig (eller i hvert fald næsten) som jeg? Selvom jeg er den heldigste! ;O)\nIndsendt af Lotte Sallingboe kl. 18.14\nEtiketter: Hygge, Reklame, Sjov


Hjem / Jagttøj til mænd / Seeland – Woodcock II knickers\nVarenummer (SKU): 24701318 Kategori: Jagttøj til mænd Tag: Seeland\nKnickers i traditionel engelsk jagtstil. Med sit stilrene look er de velegnede til selskabsjagt og jagt på fuglevildt. Under sit traditionelle ydre har de SEETEX®-membran, der sikrer dig mod vand og vind.— Optimeret SEETEX®-membran 2 baglommer To side … læs mere her\nSeeland – Woodcock II knickers ligger på hylden i det store sortiment der er i den godt sælgende kategori Jagttøj til mænd. Husk du får hele lovpligtige 14 dages returret hvis du skulle fortryde dit køb din vare. Du kan roligt gøre som rigtig mange andre har gjort før dig og købe din Seeland – Woodcock II knickers fra den meget brugte forhandler Hunterspoint, der er blandt de førende i Norden inden for branchen. Her i online shoppens kæmpe udvalg kan du shoppe løs efter lækre varer, og der er det oplagte valg denne vare. Når du handler online er varerne billigere- det er effekten af, at den attraktive adresse på strøget ikke er nødvendig, og man dermed sparer meget på huslejen.\nShoppes der produkter online, får du andre fordele, som du ikke nødvendigvis får i fysiske butikker. Danske webshops skal jf. loven give 14 dages returret. når dine varer købes i en shop, og nogle webshops har valgt at give mere for at skille sig ud fra konkurrenterne i markedet. Når webshops ligger online, får du med et par klik et stort udvalg , og det er let at gennemskue, hvilken pris og betingelser der er bedst, når man kan se de forskellige shops priser med det samme. Og i dag kan du uden videre sammenligne priser direkte på din mobiltelefon i bussen eller toget. Den helt stort fordel ved købe produkterne online er at slippe for, at varens pris er forskellige fra skiltet og til kasseapparatet, så du skal stå i kø bagefter for at få den rigtige pris. Shoppen sender din produkter til din adresse, alternativt kan de sendes til dig arbejde, og det kan frit vælges, når du angiver leveringadresse. I onlineshoppen er der ingen kø køer er en saga blot, her er det direkte til kassen og betale med det samme, så ungå de trælse frustrationer over, at det kan tage så lang tid for folk at finde de sidste mønter frem.